Í þýðingu Sveinbjarnar Egilssonar hefst kviðan á orðunum : Kveð þú , gyðja , um hina fársfullu heiftarreiði Akkils Peleifssonar , þá er olli Akkeum ótölulegra mannrauna , og sendi til Hadesarheims margar hraustar kappasálir , en lét sjálfa þá verða hundum og alls konar hræfuglum að herfangi , eftir það að þeir höfðu eitt sinn deilt og skilið ósáttir , herkonungurinn Atreifsson og hinn ágæti Akkilles . Hluti málverks eftir Giovanni Battista Tiepolo ( 1696 - 1770 ) . Príamos , konungur Tróju , laumaðist að næturlagi til búðanna og bað Akkilles um lík sonar síns , sem Akkilles féllst á að láta af hendi . Í þýðingu Sveinbjarnar Egilssonar hefst kviðan á orðunum „ Seg mér , sönggyðja , frá hinum víðförla manni , er hraktist mjög víða , eftir það hann hafði lagt í eyði hina helgu Trójuborg , þeim er sá borgir og þekkti skaplyndi margra manna . ” Á ferð sinni hitti hann líka fyrir kýklópann Pólýfemos , sem hugðist éta Ódysseif og félaga hans , seiðkerlinguna Kirku , sem breytti förunautum Ódysseifs í svín , og óvættirnar Skyllu , Karibdís og sírenurnar . Penelópa , kona Ódysseifs , beið hans heima á Íþöku en í höllinni höfðu biðlar hennar komið sér fyrir og létu dólgslega . Þegar Ódysseifur náði loksins heim til Íþöku drap hann biðlana og lifði svo hamingjusamlega þar með konu sinni , Penelópu , og syni sínum , Telemakkosi , eftir að Aþena stöðvaði blóðsúthellingar milli Ódysseifs og ættmenna biðlanna . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .